Elhunyt Stolcz János
Elhunyt a Győri ETO FC egykori kiváló csatára, Stolcz János, aki 230 alkalommal húzhatta magára a kisalföldi klub zöld-fehér mezét.
Gyorsan szeretnél értesülni a Rangadó híreiről? Csatlakozz hozzánk! Klikk és like a Facebook-on!

Stolcz 73 alkalommal volt eredményes pályafutása győri időszakában. Egy rekordja máig utolérhetetlen az utódok számára, nevezetesen hét egymást követő mérkőzésen is bevette az ellenfelek hálóját. Ezt azóta csak megközelíteni tudták a csatárok, utolérni nem.

Stolcz János kétszeres kupagyőztes, bajnoki bronzérmes, visszavonulása után egy ideig a klub korosztályos csapatát vezette, majd Bajcson három egymást követő éven úgy lett bajnok, hogy mindig egy-egy osztályt előrelépett csapatával. Az ETO legendája, akinek a nevét a stadionban egy szektor viseli, 70 éves volt – írja a klub honlapja.
Hírek